De voksne møllene kan finnes i aktivitet gjennom det meste av døgnet, men de flyr kanskje helst i skumringen. Larvene lever på forskjellige planter, enten borer de i skudd eller røtter, eller de gnager på blader. Ingen arter er betydelige skadedyr i Norge, men ellers i verden kan enkelte gjøre skade på grønnsaker (artisjokk) eller hageblomster (geranier, løvemunn). På den andre siden har noen vært brukt i biologisk kontroll av innførte ugress.